== Karriere ==
Han var søn af [[guldsmed]] Philip Mundt (1740-1804) og Mette Christiane f. Winther (1757-1827), blev student [[1821]] fra [[Metropolitanskolen]] og tog, efter i [[1825]]-[[1826|26]] at have gjort en rejse til [[England]] med sin broder J.H. Mundt, i [[1829]] [[teologisk embedseksamen]]. [[1842]] erhvervede han magistergraden for en afhandling om den nøjagtighed, hvormed størrelser kunne bestemmes ved tabeller, og i [[1843]] konstitueredes han som [[lektor]] i matematik ved [[Sorø Akademi]]. Ved dettes omdannelse [[1849]] entledigedes han med [[pension]] under navn af [[ventepenge]] og med [[Titulær professor|titel af professor]]. Samme år optoges han som medlem af [[Videnskabernes Selskab]]. Nogle år efter forlod han [[Sorø]] og levede dernæst på Frederiksberg indtil sin død, 22. december 1873. I løbet af denne tid havde han en væsentlig del i tilsynet med [[realskole]]rne. [[1869]] blev han [[Dannebrogordenen|Ridder af Dannebrog]].
Litteratur Religion Lister_over_personer Videnskab Ledelse Matematik Organisationer Uddannelsesinstitutioner Undervisning Ledere